Norint turėtų gražią veją, kiekvieną pavasarį reikės pašalinti veltinį ir atsėti (esant reikalui) atsiradusius vejos išretėjimus, po to seka aeravimas, kurį galima atlikti pavasarį arba rudenį. Veją, žinoma, reikės reguliariai pjauti. Vejos pjovimas – imliausias laikui darbas, bet rezultatas džiuginantis. Nupjautą veją patartina laistyti ūkanotomis dienomis arba labai anksti ryte, kad saulė jos neišdegintų, tačiau nepatartina to daryt vėlai vakare, nes veja nespės apdžiūti. Veją taip pat 3–4 kartus per sezoną reikės patręšti. Štai ir visa vejos priežiūros rutina.